Document ID: 31996D0139

KOMMISSIONENS BESLUTNING af 24. januar 1996 om ændring af listen over nationale standardiseringsorganer i bilag II til Rådets direktiv 83/189/EØF (96/139/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten vedrørende Østrigs, Finlands og Sveriges tiltrædelse,
under henvisning til Rådets direktiv 83/189/EØF af 28. marts 1983 om en informationsprocedure med hensyn til tekniske standarder og forskrifter (1), senest ændret ved Europa-Parlamentet og Rådets direktiv 94/10/EF (2), særlig artikel 2, stk. 4,
under henvisning til udtalelse fra det ved direktiv 83/189/EØF, artikel 5, oprettede stående udvalg, og
ud fra følgende betragtninger:
Kommissionens beslutning 92/400/EØF (3) ændrede listen over standardiseringsorganer i bilaget til direktiv 83/189/EØF, så den kom til at omfatte Det Europæiske Institut for Telekommunikationsstandarder ETSI som europæisk standardiseringsorgan;
Rådets resolution af 18. juni 1992 om europæisk standardiserings betydning for det europæiske erhvervsliv (4), erindrer om betydningen af en sammenhængende europæisk standardiseringsordning, der er tilrettelagt af og for de berørte parter, og som er baseret på gennemsigtighed, åbenhed, bred enighed, uafhængighed af særinteresser, effektivitet og beslutninger på grundlag af den nationale repræsentation;
den samme resolution giver udtryk for viljen til at fortsætte linjen fra den nye metode, således som den blev fastlagt i resolutionen af 7. maj 1985 (5), ved iværksættelsen af Fællesskabets politik for teknisk standardisering, på alle de områder, hvor det viser sig muligt, og understreger, at det er nødvendigt i højere grad at sørge for, at der i praksis er europæiske standarder til rådighed på nationalt plan i kraft af en systematisk og hurtig omskrivning heraf til nationale standarder;
Rådets resolution opfordrer medlemsstaterne til at træffe alle nødvendige foranstaltninger med henblik på, at de nationale standardiseringsorganer overholder de fælles regler fra de europæiske standardiseringsorganer, de er medlemmer af, og effektivt tager del i det europæiske standardiseringsarbejde;
der er på grund af ETSI behov for at udpege et eller flere anerkendte nationale standardiseringsorganer, som alene skal have ansvaret for at foretage det fornødne i forbindelse med stillen i bero, offentlig undersøgelse, afklaring af det nationale standpunkt ved afstemning og omsætning af ETSI-standarder til nationale standarder -
VEDTAGET FØLGENDE BESLUTNING:
Artikel 1
Listen over nationale standardiseringsorganer i bilag II til direktiv 83/189/EØF erstattes af listen i bilaget til denne beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 24. januar 1996.

Labels: 12
7